ΣΩΜΑΤΕΙΟ  ΕΡΓΑΖΟΜΕΝΩΝ                      Αμαλιάδα 7-6-2017                      
ΝΟΣ. ΜΟΝΑΔΑΣ ΑΜΑΛΙΑΔΑΣ
                                                      		Προς
	κ. Υποδιοικητή 6ης Υ.ΠΕ.
                                                              
       Κύριε Yποδιοικητά
      Για ακόμα μία φορά προβαίνετε σε ρουσφετολογικού χαρακτήρα μετακίνηση προσωπικού από το Νοσοκομείο μας, αποδυναμώνοντάς το ακόμα περισσότερο σε ότι αφορά τη δύναμή του σε ανθρώπινο δυναμικό.
      Με την 20215/6-6-2017 απόφασή σας μετακινείτε νοσηλεύτρια στο Κ.Υ. Βάρδας επικαλούμενος «υπηρεσιακές ανάγκες !!!!» χωρίς την άποψη των υπηρεσιακών παραγόντων του Νοσοκομείου μας τουλάχιστον.
      Αλήθεια ρωτήσατε ποτέ τι υπηρεσιακές ανάγκες σε προσωπικό έχουμε? Γνωρίζετε ότι η δύναμη (ειδικά σε νοσηλευτικό προσωπικό) έχει χτυπήσει κόκκινο? Γνωρίζετε ότι οι νοσηλεύτριες έχουν φτάσει στα όρια των αντοχών τους? Γνωρίζετε ότι μετά βίας καταρτίζεται πρόγραμμα εργασίας στην Π/Θ Κλινική, στα Ε.Ι. αδυνατώντας οι προιστάμενοι να χορηγούν στο ελάχιστο τα ρεπό και τις άδειες? Γνωρίζετε ότι ήδη τρείς (3) ακόμα νοσηλεύτριες που οργανικά ανήκουν στο Νοσοκομείο είναι μετακινημένες στο Κ.Υ. Βάρδας?
      Και βέβαια η αποδυνάμωση σε ιατρικό προσωπικό συνεχίζεται…. Πέντε εφημερίες το μήνα της αναισθησιολόγου μας με «εντέλλεσθαι» στη Ν.Μ. Πύργου !!!! (Ουσιαστικά δεν απομένει εφημερία για τη Ν.Μ. Αμαλιάδας). Οι ανάγκες του Νοσοκομείου μας στα παλιά παπούτσια γραμμένες !!!! Έτσι κλείνουν Νοσοκομεία !!!! Ο εμπαιγμός στο έπακρο!!!! 
     Οι εργαζόμενοι δεν θα επιτρέψουμε τέτοιου είδους ενέργειες….          ΖΗΤΑΜΕ την ΑΜΕΣΗ ανάκληση της παραπάνω απόφασής σας.
      Σε διαφορετική περίπτωση θα προβούμε σε δυναμικές κινητοποιήσεις.  
      Κοινοποίηση :  1. Υπουργό Υγείας
                2. Δ/τή & Αν. Δ/τή Γ.Ν. Ηλείας
                3. Δ/ντρια Ν.Υ. – Νοσηλευτικά Τμήματα                 
                      4. Π.Ο.Ε.ΔΗ.Ν.      
                           ΓΙΑ  ΤΟ  Δ.Σ.
     Ο  ΠΡΟΕΔΡΟΣ                         Η  ΓΡΑΜΜΑΤΕΑΣ
ΒΑΣ.  ΜΙΧΑΛΟΠΟΥΛΟΣ               ΑΝΝΑ  ΓΑΛΑΝΟΠΟΥΛΟΥ